*Projekts*

LATVIJAS REPUBLIKAS MINISTRU KABINETS

2018. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Iemaksas par valsts nodrošinātās juridiskās palīdzības saņemšanu noteikumi**

Izdoti saskaņā ar

Valsts nodrošinātās juridiskās palīdzības likuma

5. panta 3.1 daļu

**I. Vispārīgie jautājumi**

1. Noteikumi nosaka iemaksas par valsts nodrošinātās juridiskās palīdzības (turpmāk – juridiskās palīdzības) saņemšanu (turpmāk – iemaksa) apmēru, tās samaksas un atmaksas kārtību.

2. Iemaksa ir personas vienreizējs maksājums Juridiskās palīdzības administrācijas kontā, ko persona veic saskaņā ar pieņemto lēmumu par juridiskās palīdzības piešķiršanu.

3. Iemaksa ir Juridiskās palīdzības administrācijas pašu ieņēmums.

**II. Iemaksas apmērs**

4. Iemaksa ārpustiesas procesā ir 25 *euro*.

5. Iemaksa tiesvedības procesā ir 75 *euro*.

**III. Iemaksas samaksas kārtība**

6. Pirms juridiskās palīdzības sniedzēja norīkošanas iemaksu pilnā apjomā persona iemaksā atbilstoši lēmumā par juridiskās palīdzības piešķiršanu noteiktajam. Juridiskās palīdzības administrācija lēmumā par juridiskās palīdzības piešķiršanu norāda veicamās iemaksas apmēru, samaksas termiņu un nepieciešamos rekvizītus iemaksas veikšanai.

7. Iemaksu persona maksā, izmantojot maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

**IV. Iemaksas atmaksas kārtība**

8. Juridiskās palīdzības administrācija iemaksu personai atmaksā, ja nav uzsākta Juridiskās palīdzības administrācijas lēmuma par juridiskās palīdzības piešķiršanu izpilde.

9. Juridiskās palīdzības administrācija personai atmaksā iemaksu tās pārmaksātajā daļā, ja persona ir veikusi lielāku iemaksu, nekā norādīts lēmumā par juridiskās palīdzības piešķiršanu.

10. Atmaksu Juridiskās palīdzības administrācija veic, pamatojoties uz personas iesniegumu, kurā ir norādīts norēķinu iestādes konts, viena mēneša laikā no lēmuma pieņemšanas juridiskās palīdzības lietā dienas. Ja uz minētā lēmuma pieņemšanas brīdi personas iesniegums par atmaksu nav saņemts, tad atmaksu veic mēneša laikā pēc attiecīga personas iesnieguma saņemšanas juridiskās palīdzības lietā, kas saņemts gada laikā kopš lēmuma juridiskās palīdzības lietā pieņemšanas.

**V. Noslēguma jautājums**

11. Noteikumi stājas spēkā 2019. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs